cyanic-selkie/wikianc huggingface dataset:
Big Sur
Ilmasto
Big Surin ilmastosta on mahdotonta antaa yleiskuvaa, koska rosoinen topografia saa aikaan erillisiä mikroilmastoja. Tämä on yksi harvoista paikoista maailmassa, jossa punapuita kasvaa näköetäisyydellä kaktuksista. Seudun ilmasto on leutoa ympäri vuoden. Kesät ja syksyt ovat aurinkoisia ja kuivia, kun taas talvet ovat viileitä ja kosteita. Rannikkolämpötilat vaihtelevat vuoden aikana hyvin vähän, kesä–lokakuussa yön kymmenestä celciuksesta päivän hieman yli kahteenkymmeneen ja marras–toukokuussa neljästä viiteentoista. Kauempana sisämaassa lämpötilat vaihtelevat enemmän.
Harry G. Frankfurt
pienoiskuva|Harry G. Frankfurt vuonna 2017. Harry Gordon Frankfurt (29. toukokuuta 1929 – 16. heinäkuuta 2023 ) oli yhdysvaltalainen filosofi, Princetonin yliopiston professori ja tietokirjailija.
Työmarkkinatuki
Iän vaikutus
Työmarkkinatukea maksetaan ammattikouluttamattomalle 17-vuotiaalle työttömälle ainoastaan siltä ajalta, kun hän osallistuu työllistämistä edistävään palveluun. 18–24-vuotiailla ammattikouluttamattomilla työttömillä on oikeus työmarkkinatukeen myös työttömyyden ajalta, mikäli henkilö ei ole kieltäytynyt TE-toimiston tarjoamasta työstä tai koulutuksesta ja hän on hakenut ammatilliseen koulutukseen, eikä ole kieltäytynyt, eronnut tai omasta syystä erotettu tällaisesta koulutuksesta. Henkilön on haettava kevään yhteishaussa vähintään kahta opiskelupaikkaa tutkintoon johtavassa, ammatillisessa koulutuksessa.
Työmarkkinatuen ostovoima ja kehitys
Työmarkkinatuessa aiemmin olleen puolison tuloihin perustuvan tarveharkinnan tulorajat jätettiin lisäksi tarkistamatta vuosina 2005–2009, vaikka työttömyysturvalaissa oli määräys, jonka mukaan tarveharkinnan tulorajoja pitää muuttaa vastaamaan palkkatason muutosta, jos maan yleinen palkkataso muuttuu olennaisesti. .
Työmarkkinatuen tasoon kohdistuvaa kritiikkiä
Kelan johtava tutkija Yrjö Mattila kertoi vuonna 2013, että osa työmarkkinatuen saajista ei selviydy laskuistaan, eikä kykene hankkimaan itselleen lääkärin määräämiä lääkkeitä. Mattila suositteli, että työmarkkinatuen määrää nostetaan vähintään kaksinkertaiseksi.
Samar
Samar on saari Visayasin saariryhmässä Filippiineillä. Samar jakautuu kolmeen provinssiin: Samar, Itä-Samar ja Pohjois-Samar. Provinssit kuuluvat yhdessä viereisten Leyten ja Biliranin saarten provinssien kanssa Itä-Visayasin alueeseen.
Monumento a los Caidos por España
thumb|Monumento a los Caidos por España Monumento a los Caidos por España tai Obelisco (suom. Obeliski) on muistomerkki, joka rakennettiin muistoksi espanjalaisille, jotka kuolivat 1808 vuonna käydyn sodan aikana Ranskaa vastaan. Muistomerkki sijaitsee Madridin kaupungissa Espanjassa. Muistomerkki paljastettiin vuonna 1840. Vuonna 1985 muistomerkin eteen lisättiin ikuinen liekki.
Diablo Cody
thumb|220px|Diablo Cody [[Jennifer's Bodyn ensi-illassa syyskuussa 2009.]] Diablo Cody (oik. Brook Busey-Hunt, s. 14. kesäkuuta 1978 Chicago) on yhdysvaltalainen kirjailija ja käsikirjoittaja. Hän on käsikirjoittanut elokuvat Juno (2007), Jennifer's Body (2009) ja Young Adult (2011) sekä luonut televisiosarjan United States of Tara. Junon käsikirjoituksesta hänet palkittiin Oscarilla parhaan alkuperäisen käsikirjoituksen kategoriassa.
Annie Fratellini
Lapsuus ja nuoruus sirkuksessa
Fratellini oli 13-vuotias, kun hän esiintyi ensimmäisen kerran sirkuksessa. Medrano-sirkuksen esityksessä hän tuli sirkuskehään suuren pyörivän pallon sisällä. Hän nousi pallosta ja tasapainoili sen päällä soittaen samalla saksofonia.
Paluu sirkukseen
Étaix huomasi pian vaimonsa luontaisen ymmärryksen komediasta ja vakuutti tämän palaamaan sirkusesiintyjäksi. Fratellini ja Étaix muodostivat parin, jossa Étaix oli valkoinen klovni ja Fratellini Aukusti. He lähtivät vuonna 1970 kiertueelle Pinder-sirkuksen kanssa. Ranskassa ei tuolloin ollut sirkuskoulua, ja Fratellini ja Étaix uskoivat sellaiselle olevan tarvetta. He perustivat 1975 kansallisen sirkuskoulun ja sille kiertävän sirkuksen, Nouveau Cirque de Paris’n. Fratellini ja Étaix olivat pitkään sirkuksensa tähtiesiintyjiä.
Sergei Andronov
Seuraura
Andronov on Dizel Penzan kasvatti. Hän debytoi seuran miesten kakkosjoukkueessa Venäjän kolmanneksi korkeimmalla sarjatasolla Pervaja Ligassa vain 15-vuotiaana kaudella 2004–2005. Kaudeksi 2005–2006 Andronov siirtyi Lada Toljattin organisaatioon. Kaudella 2006–2007 hän debytoi Superliigassa, jossa Andronov sai tililleen kolme runkosarjaottelua jääden niissä ilman tehopisteitä. Varsinaisella tulokaskaudellaan 2007–2008 hän teki siellä 38 runkosarjaottelussa tehot 2+5=7 ja neljässä playoff-ottelussa yhden maalin. Andronov oli pudotuspeleissä Ladan kakkosjoukkueen paras pistemies ja maalintekijä tehoilla 7+2=9. Kaudeksi 2008–2009 Superliigan tilalle perustettiin KHL, jossa Andronov teki 47 runkosarjaottelussa tehot 8+5=13 ja viidessä playoff-ottelussa yhden syöttöpisteen.
King Billy
King Billy tarkoittaa seuraavia asioita:
Guy Torry
Torry on kotoisin Saint Louisista ja opiskeli Southeast Missouri State Universityssä. Sen jälkeen hän muutti Los Angelesiin. Hänen uransa alkoi 1990-luvulla Martin Lawrencen tilannekomediasarjassa Martin ensin tuotantoapulaisena ja sitten käsikirjoittajana. Torry sai käsikirjoitustöitä myös sarjoista Minor Adjustments ja Moesha, ja pian hän aloitti myös näyttelijänä esimerkiksi televisiosarjassa The Strip. Vierailurooleja hän teki muun muassa sarjoissa Shield – lain varjolla ja NYPD Blue. Torryn ensimmäinen vakava elokuvarooli oli vuoden 1998 draamaelokuvassa American History X.
FS Cassard (1896)
Palvelus
Alus oli ensimmäisen maailmansodan läntisellä Välimerellä ja vuodesta 1917 Punaisella merellä osana Intian valtamerelle sijoitettua laivasto-osastoa. Se liitettiin osaksi tykistökoulua 1922-1923, jolloin aluksen tykkitornit oli poistettu. Alus poistettiin alusluettelosta 1924 ja se romutettiin seuraavana vuonna.
John Howe
Ura Tolkien-kuvittajana
John Howen tunnetuimmat työt ovat kuvituksia J. R. R. Tolkienin kirjoihin. Hän on sanonut laatineensa piirroksia Tolkienin tarinoista jo kauan ennen uraansa kuvittajana, ja maininnut varhaiseksi innoituksekseen Hildebrandtin veljesten kuvittamat Tolkien-kalenterit.
Hedonismi
Nykyisen hedonismin edeltäjiä
Kyreneläiset oli antiikin Kreikassa vaikuttanut filosofinen koulukunta, joka uskoi, että on olemassa vain kaksi tunnetta: nautinto (hedone) ja tuska. Heidän mielestään nautinto oli elämän korkein päämäärä. Kyreneläisten uskotaan vaikuttaneen voimakkaasti epikurolaisuuteen.
Bulgarian parlamenttivaalit marraskuu 2021
Vuonna 2021 käytiin Bulgariassa kolmet parlamenttivaalit, joista viimeiset käytiin marraskuussa 2021. Vaalit toimitettiin 14. marraskuuta 2021, ja niissä valittiin 240 edustajaa yksikamariseen Bulgarian kansalliskokoukseen. Vaalit pidettiin, koska viime vaalien jälkeen hallituksen muodostaminen ei onnistunut. Äänestäjistä 38 prosenttia käytti äänioikeuttaan. Äänestysaktiivisuus laski 11,1 prosenttiyksikköä huhtikuussa 2021 pidetyistä parlamenttivaaleista.
Latvialainen gambiitti
Avauksen historiaa
Huippupelaajista latvialaista gambiittia kokeili nuoruudessaan tuleva maailmanmestari Boris Spasski. Suurmestareista sitä ovat käyttäneet saksalainen Stefan Kindermann ja ruotsalainen Jonny Hector Kirjepeleissä sitä on 1970-luvulta lähtien usein pelannut kirjeshakin suurmestari Juan Sebastian Morgado.
IDL (ohjelmointikieli)
Yleistä
Kuten useimmilla muilla vektorien käsittelyyn suuntautuneilla ohjelmointikielillä, IDL:llä voi suorittaa vektorien laskutoimituksia hyvin nopeasti (joskus nopeammin kuin vastaavalla Fortran- tai C-kielisellä toteutuksella), mutta alkioiden käsittely yksitellen on hidasta. Siten osa IDL-ohjelmointitaitoa on käyttää raskaissa numeerisissa laskutoimituksissa kieleen sisäänrakennettuja vektorioperaatioita.
Formula 1 -kausi 2019
Kilpailukalenteri
pienoiskuva|Maat joissa järjestettiin Grand Prix on merkitty vihreällä, ja radat on merkitty mustalla pisteellä. Aiemmin kisoja järjestäneet maat on merkitty tummanharmaalla, ja aiemmat radat valkoisella pisteellä.
Nopein varikkopysähdys
Kaudesta lähtien DHL on palkintoa varten pisteyttänyt kilpailun kymmenen nopeinta varikkopysähdystä MM-sarjan pisteytyksen tapaa, eli nopeimmasta varikkopysähdyksestä saa 25 pistetta ja kymmenenneksi nopeimmasta yhden pisteen, jolloin kyseisellä järjestelmällä DHL:n Nopein varikkopysähdys -palkinnon saa kauden aikana eniten varikkopysähdyspisteitä kerännyt talli. Tallien molemmat kuljettajat ovat mukana keräämässä tallipisteitä aivan samaan tapaan kuin varsinaisessa tallimestaruustaistossakin. Yksittäiseltä kuljettajalta huomioidaan ainoastaan hänen nopein varikkopysähdyksensä pisteitä jaettaessa.
Judes Bicaba
Judes Bicaba (1947 Wakara – 19. elokuuta 2016) oli burkinalainen roomalaiskatolinen piispa. Hänet vihittiin papiksi Nouna-Dédougoun hiippakuntaan 12. heinäkuuta 1975 ja inkardinoitiin Dédougoun hiippakuntaan, kun se perustettiin 14. huhtikuuta 2000.
Davide Simoncelli
Kaudella 2003–2004 Simoncello oli suurpujottelun maailmancupin kokonaiskilpailussa viides ja kausilla 2005–2006 ja 2009–2010 neljäs.
Idänlehtikuoriainen
Idänlehtikuoriainen (Agelastica alni) on lehtikuoriainen, jonka toukat syövät lepän ja toisinaan myös pähkinäpensaiden lehtiä jättäen vain lehtisuonet jäljelle. Idänlehtikuoriainen on aikuisena 6-7 millimetrin mittainen ja ulkonäöltään metallinhohtoisen sinivioletti, kupera kuoriainen. Toukat munitaan alkukesästä lepän lehden alapinnalle. Toukissa on piikkimäisiä ulokkeita ja sukasia. Ne elävät ensin suurena ryhmänä lehden alla, mutta jakautuvat nahanluonnin jälkeen eri lehdille. Idänlehtikuoriaiset talvehtivat sammalten tai lehtien alla. Runsaina määrinä idänlehtikuoriaiset voivat syödä kokonaisia lepikoita paljaaksi. Niitä esiintyy toisinaan etenkin Itä-Suomessa paljon. Lajin aiheuttamat tuhot eivät kuitenkaan ole taloudellisesti kovin merkittäviä.
Iso-Suokko
Maantiede
Iso-Suokkoon virtaa tulouoma Sakastista (146,8 metriä mpy).
Jean-Baptiste Tiama
Jean-Baptiste Tiama (s. 1955) on malilainen roomalaiskatolinen piispa. Hänet vihittiin papiksi 7. tammikuuta 1984 ja nimitettiin Sikasson hiippakunnan piispaksi 5. marraskuuta 1998. Piispaksi vihkiminen seurasi 13. helmikuuta 1999. Pääkonsekraattorina toimi Jean Zerbo, jota avustivat Jean-Gabriel Diarra ja Martin Albert Happe.
Philidorin puolustus
Philidorin puolustus on nimetty ranskalaisen shakinpelaajan François-André Danican Philidorin mukaan.
Bulgarian parlamenttivaalit huhtikuu 2021
Bulgarian parlamenttivaalit huhtikuussa 2021 toimitettiin 4. huhtikuuta 2021. Bulgariassa toimitettiin vuonna 2021 kolmet parlamenttivaalit, joista nämä olivat ensimmäiset. Huhtikuun 2021 vaalit olivat järjestetty säännöllisesti, mutta koska hallitusta ei saatu kasaan, pian toimitettiin uudet vaalit.
Tulokset
Paikkamäärät puolueittain huhtikuun 2021 parlamenttivaalien jälkeen olivat seuraavat:
Svante Kosunen
Svante Kosunen tunnetaan herkistä tangotulkinnoistaan, joita hän levytti muun muassa Pauli Granfeltin orkesterin säestyksellä. Tunnetuin levytys lienee ”Venezuela” (1959), jota Kosunen itse piti kuitenkin epäonnistuneena. Suurin osa Kosusen tuotannosta on säilynyt ainoastaan Yleisradion kantanauhastossa. Viimeisimmät radion kantanauhat ovat 1980-luvun alkupuolelta ja nekin Pauli Granfeltin orkesterin säestyksellä tehtyjä.
Born Again
A-puoli
Avausraita ”Trashed” on vauhdikas kappale, jonka sanoitus kertoo tequilasta, viskistä ja autoista. Sen taustalla on onnettomuus, joka sattui Gillanille hänen ajaessaan humalassa pienellä kilparadalla. Auto lensi katolleen ja miltei liukui uima-altaaseen, jolloin Gillan olisi voinut hukkua. Black Sabbath -elämäkerturi Joel McIver vertaa ”Trashedia” Deep Purplen kappaleeseen ”Speed King”.
Bulgarian parlamenttivaalit 2017
Bulgarian parlamenttivaalit 2017 toimitettiin 26. maaliskuuta 2017. Vaaleissa valittiin 240 edustajaa Bulgarian kansalliskokoukseen. Vaaleissa 54,1 % äänioikeutetuista käytti äänioikeuttaan. Vaaliteemoina oli talous, työllisyys, verot, minimipalkka ja eläke.
Tulokset
Puolueet saivat paikkoja seuraavasti:
Juan Carlos Onetti
Ura
Onetti sai Miguel de Cervantes -palkinnon vuonna 1980.
Raimo Vilén
Vuonna 1965 Vilén oli pesäpallon SM-sarjan etenijäkuningas 44 tuodulla juoksullaan (Työväen Maila-Pojat).
Anders Bjork
Seuraura
Huhtikuussa 2021 Bruins kauppasi Bjorkin ja toisen kierroksen varausvuoron Buffalo Sabresiin vaihdossa Taylor Halliin ja Curtis Lazariin.
HFM
Seuran puheenjohtajana toimii Anneli Vuorinen.
Jääkiekon 3. divisioonan maailmanmestaruuskilpailut
1900-luvun lopulla maailmanmestaruuskisat pelattiin neljässä sarjassa, joista D-sarja oli alin. Vuoden 2000 D-sarjan maailmanmestaruuskisojen jälkeen siirryttiin kahden divisioonan ja karsintojen järjestelmään, jolloin alimmat joukkueet pelasivat 2. divisioonan karsintasarjan. Vuonna 2003, uusien joukkueiden liittyessä maailmanmestaruuskisoihin, karsintasarja laajennettiin nykymuotoisiksi 3. divisioonan maailmanmestaruuskisoiksi.
Borran luolat
Borran luolat on Intiassa, sijaitseva kalkkikiviluolasto. Se sijaitsee Itä-Ghatin vuoristossa, Ananthagirin kukkuloilla. Alue on syrjäinen ja lähin vuoristoasema sijaitsee 15 km:n päässä Arakun laaksossa. Lähin kaupunki on Visakhapatnam 95 kilometrin päässä. Luolat ovat muodostuneet Gosthanijoen virtauksen vaikutuksesta. Luolastossa olevilla tippukivi- ja pylväsmuodostumilla on paikallisille asukkaille uskonnollista merkitystä.
Heterogeeninen katalyysi
Heterogeenisen katalyytin toiminta
Katalyytin deaktivointi tarkoittaa katalyytin toiminnan heikentämistä tai estämistä. Katalyytin toimintaa heikentäviä yhdisteitä voi esimerkiksi kemisorptoitua katalyytin pintaan, jolloin aktiivisten alueiden määrä vähenee. Esimerkki tällaisestä yhdisteestä on rikki, joka metanolin tuotannossa heikentää kupari- tai sinkkikatalyytin toimintaa.
Adi Shankara
Teoksissaan Adi Shankara teki paljon lainauksia Upanishadeista ja muista hindukirjoituksista. Hän esitti myös argumentteja vastustavia koulukuntia, kuten Samkhyaa ja buddhalaisuutta vastaan.
Ruotsin kansallissosialistinen rintama
Muuta
NSF julkaisi nimellä Den Svenske Nationalsocialisten (”ruotsalaiset kansallissosialistit”) kulkevaa sanomalehteä, jonka avulla se pyrki herättämään ruotsalaisia aatteeseensa. Lehteä julkaistiin myös internet-painoksena.
Juri Gagarin
Jälkimaine
Gagarinin mukaan on nimetty eräs kraatteri Kuun Maahan näkymättömällä puolella, asteroidi ja Venäjällä sijaitseva kosmonauttien koulutuskeskus.
Susan Cooper
Yksityiselämä
Susan Cooper asui Buckinghamshiressä 21-vuotiaaksi asti. Myöhemmin hän opiskeli Oxfordin yliopistossa, jossa hän toimi muun muassa yliopiston oman sanomalehden, Cherwellin, ensimmäisenä naistoimittajana. Valmistuttuaan Cooper työskenteli toimittajana The Sunday Times -lehdessä Ian Flemingin alaisuudessa. Vuonna 1963 Cooper muutti Yhdysvaltoihin mennäkseen naimisiin erään Massachusettsin teknillisen korkeakoulun professorin kanssa. Vaikka hän oli aiemminkin kirjoittanut vapaa-ajallaan, hänen kirjailijanuransa alkoi toden teolla vasta Yhdysvalloissa. Heinäkuussa 1996 Cooper meni naimisiin pitkäaikaisen kirjoittajaystävänsä, näyttelijä Hume Cronynin kanssa. Hume kuoli kesäkuussa 2003. Susanilla on kaksi aikuista lasta. Hän asui pitkään Connecticutin Fairfieldissä, mutta muutti hiljattain Massachusettsiin.
FS Catinat (1896)
Valmistus
Alus tilattiin Forges et Chantiers de la Méditerranéelta ja sen köli laskettiin helmikuussa 1894. Alus laskettiin vesille 8. lokakuuta 1896 ja se otettiin palvelukseen vuonna 1898.
Espanjalainen peli
Venäläinen puolustus
Venäläinen puolustus on oikeastaan moderni Steinitz, jossa siirtoa ...d6 on viivytetty vielä yhden siirron verran. Siirtojärjestyksellä 3...a6 4.La4 Rf6 5.0-0 d6 musta välttää Steinitzin puolustuksen sellaiset linjat, joissa valkea linnoittaisi daamipuolelle. Ratsunsiirto neljännellä siirrolla estää mustaa kuitenkin tukemasta e5-sotilastaan siirrolla ...f6. Rubinsteinin muunnelmaksi on nimetty jatko 6.Lxc6 bxc6 7.d4 Rxe4, jonka jatko 8.Te1 f5 9.dxe5 d5 10.Rc3 on Boleslavskyn muunnelma. Jatko 6.Lxc6 bxc6 d4 Lg4 taas on Lipnitskyn muunnelma.
Worrallin hyökkäys
Virolainen suurmestari Paul Keres käytti Worrallin hyökkäystä usein ja kehitti paljon sen teoriaa. Arthur Bisguier on toinen tunnettu hyökkäyksen ystävä. Myöhemmin Worrallin hyökkäys on ollut suurmestari Sergei Tiviakovin suosiossa. Ehkä parhaiten tunnettuja Worrallin hyökkäyksen pelejä ovat Nigel Shortin ja Anatoli Karpovin väliset pelit vuonna 1992 Linaresin kandidaattiottelussa. Nigel Short käytti hyökkäystä kahdesti valkeilla ja voitti molemmat pelit.
Zgierz
Zgierz on kaupunki Puolan keskiosissa Łódźin pohjoispuolella. Se kuuluu Łódźin metropolialueeseen ja Łódźin voivodikuntaan. Zgierz on yksi Keski-Puolan vanhimpia kaupunkeja, se perustettiin vuonna 1131. Kaupungissa on asukkaita 58 019 (2009) ja sen pinta-ala on 42,33 neliökilometriä.
Tanja Poutiainen-Rinne
Seuratasolla Poutiainen-Rinne edusti Santa Claus Ski Teamia. Hänen valmentajinaan toimivat sveitsiläiset Michael Bont ja Christian Bruesch.
Maailmancup
Kaudella 2012–2013 Poutiainen oli Levin pujottelussa toinen ja Flachaun pujottelussa kolmas. Hänen kautensa 2013–2014 päättyi maaliskuussa 2013 polven eturistisidevammaan suurpujottelukilpailussa Saksassa. Loukkaantumisen jälkeen Poutiainen palasi maailmancupiin marraskuussa 2013 Levin pujottelussa, mutta keskeytti toisella kierroksella. Kaudella 2013–2014 hän on ollut parhaimmillaan pujottelussa 20:s ja suurpujottelun 21:s.
Galliumnitridi
Valmistus
Galliumnitridiä voidaan valmistaa lisäämällä galliumsulatteeseen typpikaasua tai ylikriittistä ammoniakkia. Toisena keinona on GaN-kiteiden kasvattaminen nanoteknologisesti substraatin, esimerkiksi safiirin, päälle käyttämällä organometalleja ja ammoniakkia. Tällöin substraatin pinnalle muodostuu olosuhteista riippuen joko ohut levypinnoite tai GaN-kvanttipisteitä quantum dots, jotka toimivat hyvinä sähkönjohtimina. Päällystettä voidaan käsitellä laserilla tai puskuroida valmistusvaiheessa halkeamia ehkäisevällä alumiininitridillä (AlN) sekä puhdistaa vetykaasulla.
Käyttö
Galliumnitridiä käytetään lisäksi myös muissa elektronisissa laitteissa, esimerkiksi lasereissa, LED-valoissa, diodeissa sekä transistoreissa. DVD-soittimissa galliumnitridistä valmistettu InGaN-laser parantaa laitteen tiedonkäsittelykykyä. Tutkimusten perusteella galliumnitridiä voidaan tulevaisuudessa soveltaa myös valosähkö- ja polttokennoissa vedyntuotannossa, jossa lähtöaineena toimii elektrolyysillä hajotettava vesi.
Kymmenpistepirkko
left|pienoiskuva|Kymmenpistepirkon toukka.
Derek and the Dominos
Historia
Yhtyeen jo hajottua sen esikoisalbumin kappale ”Layla” nousi Yhdysvaltain ja Britannian singlelistojen kymmenen kärkeen vuonna 1972. Myös Yhdysvalloissa nauhoitettu livealbumi Derek and the Dominos in Concert (1973) myi hyvin.
Madrid Arena
Madrid Arenalla järjestettiin ATP:n Masters-sarjaan kuulunut Madrid Masters -tennisturnaus vuosina 2002–2008. Se on toiminut koripalloseura Estudiantesin kotikenttänä kaudesta 2005–2006 lähtien.
Lidokaiini
Lidokaiini eli ksylokaiini on amidityyppinen puudute, jonka vaikutus alkaa nopeasti ja on kestoltaan keskipitkä. Vaikutus alkaa minuuteissa ja kestää puudutuksen tyypin mukaan 30–240 minuuttia. Lidokaiini sulkee palautuvasti hermosolujen natriumkanavat ja estää hermoimpulssien välittymisen. Ionisoitumaton lidokaiini läpäisee helposti solukalvon, mikä mahdollistaa lääkeaineen leviämisen kudoksiin ja hermosäikeiden sisälle. Tulehduksessa kudoksen pH laskee, lidokaiini ionisoituu ja tunkeutuminen vaikutuskohtaan heikkenee.
Konecranes
Konecranes, Terex ja MHPS-kauppa (2015–2020)
Konecranes sai Yhdysvaltain kilpailuviranomaisilta luvan Terex-kaupalle elokuussa 2016. Euroopan komissio puolestaan edellytti, että ennen kauppaa Konecranesin on myytävä omistamansa Stahl CraneSystems komission hyväksymälle ostajalle. Saksalainen Stahl oli erikoistunut nostolaitteiden teknologiaan. EU-komission mukaan ETA-alueella on Konecranesin lisäksi vain yksi toinen merkittävä nostokonealan vaihtoehtoinen toimija, saksalainen Abus. Konecranes alkoi etsiä ostajaa Stahlin kansainväliselle liiketoiminnalle, johon kuuluivat nostimet, nosturit ja muut käsittelylaitteet sekä Saksassa sijaitseva tuotantolaitos. Stahlin myynti saatiin päätökseen vuoden 2017 alussa, kun yhdysvaltalainen Columbus McKinnon osti Stahlin Konecranesilta 224 miljoonalla eurolla.
Konecranes ja Cargotec (2020–2022)
Lokakuussa 2020 Konecranes ja Cargotec kertoivat yhdistymisestään. Ilmoituksen myötä kummankin yrityksen osakekurssi nousi yli 10 prosenttia. Yhdistymisen odotettiin tapahtuvan vuoden 2022 ensimmäisen vuosipuoliskon loppuun mennessä. Elokuussa kerrottiin, että Konecranesin toimitusjohtaja Rob Smith jättää tehtävänsä vuoden lopussa ja hänen väliaikaisena sijaiseenaan toimii finanssijohtaja Teo Ottola siihen asti, että yhdistyminen toteutuu.
Organisaatio
Sponsoriyhteistyötä Konecranes on tehnyt muun muassa Valtteri Bottaksen ja Mercedeksen F1-tallin kanssa.
Teollisuuslaitteet
Teollisuuslaitteet tuottaa nostimia, nostureita ja materiaalinkäsittelyratkaisuja eri teollisuudenaloille. Asiakkaat edustavat esimerkiksi paperi- ja metsäteollisuutta tai auto- ja metalliteollisuutta. Konecranes-brändin lisäksi teollisuuslaitteet-liiketoiminta-alue markkinoi tuotteita muiden itsenäisten tuotemerkkien alla, joita ovat Demag, SWF Krantechnik, Verlinde, R&M, Morris Crane Systems ja Donati. Tuotevalikoimaan kuuluu muun muassa prosessiteollisuusalojen nostoratkaisut, teollisuusnosturit ja työpistenosturit mukaan lukien eri komponentit kuten köysinostinnosturit.
Syyskuussa 2019 Konecranes kertoi uudistavansa kolmeen eri sarjaan kuuluvia teollisuusnostureitaan. Esimerkiksi S-sarjan siltanosturissa teräsvaijeri korvattiin synteettisellä erikoisköydellä. Myös C-sarjan ketjunostimia ja M-sarjan raskaita prosessinostureita uudistettiin.
Mortification
Mortification on australialainen extreme metal -yhtye, joka perustettiin vuonna 1990. Yhtye on julkaissut vuosien varrella lähes parikymmentä levyä, joista tunnetuin on vuoden 1992 Scrolls of the Megilloth. The Metal Observerin mukaan yhtye "kuului death metal -suuntauksen parhaimmistoon 1990-luvun alussa". Vuoden 1993 Post Momentary Afflictionin jälkeen alkuperäinen rumpali Jayson Sherlock jätti yhtyeen, ja Mortification alkoi yhdistellä aineksia hardcore punkista, groove metalista, thrash metalista sekä perinteisestä metallista.
Scrolls of the Megilloth ja Post Momentary Affliction
Vuonna 1993 suosionsa kasvaessa Mortification julkaisi myös VHS-videon Grind Planets, joka sisältää filmintekijä Neil Johnsonin tuottamia musiikkivideoita yhtyeen kahdeksasta kappaleesta nimikkoalbumilta ja Scrolls of the Megillothilta. Grind Planets toi esille yhtyeen huumorintajuisen puolen, joka erotti heidät muista kollegoistaan. Sana "Grind Planets" on parodia "Rock Stars" -termistä, ja videon välipätkillä he pilkkaavat rocktähteyttä ja siihen usein liitettyjä asioita. Äänittäessään kolmatta albumiaan yhtye siirtyi lähemmäs alkuperäistä visiotaan yhdistää death- ja power metal. Post Momentary Affliction (1993) on kokeellisempi ja teknisempi kuin edeltäjänsä. Vokalisointityyliin lisättiin äänialaltaan korkeita thrash metal -huutoja death metal -vokalisoinnin lisäksi. Muutamalla kappaleella yhtye kokeili myös industrialtyyliä. Pian albumin julkaisun jälkeen rumpali Jayson Sherlock, jolla oli ollut merkittävä rooli musiikin äärimmäisyyden suhteen ja oli kirjoittanut joitain yhtyeen raskaimmista kappaleista sekä synkeimmistä sanoituksista, ilmoitti lähtevänsä yhtyeestä. Hän soitti viimeisen konserttinsa Mortificationin riveissä Blackstump Festival -tapahtumassa vuonna 1993. Esityksestä julkaistiin livealbumi ja -VHS-video Live Planetarium. Eräs laajalevikkinen yhdysvaltalainen musiikkilehti nimitti livealbumia ja -videota parhaimmiksi näkemikseen ja kuulemikseen livetallenteiksi. Sherlock liittyi death-doom metal -yhtye Paramaeciumiin ja Phil Gibson liittyi Mortification uudeksi rumpaliksi.
The Silver Cord is Severed ja maailmankiertue
Vuonna 2000 Mortification julkaisi toisen livealbumin Ten Years Live Not Dead, joka äänitettiin jälleen Blackstump Festival -tapahtumassa vuonna 1999. Liveäänite sisältää materiaalia lähinnä yhtyeen uudemmalta tuotannolta sekä uuden kappaleen Dead Man Walking. Keith Bannister päätyi jättämään yhtyeen ja tilalle tuli nuori rumpali Adam Zaffarese. Uusi kokoonpano äänitti albumin The Silver Chord is Severed (2000) ja yhtye lähti ensimmäiselle maailmankiertueelleen esiintyen Yhdysvaltojen, Euroopan ja Afrikan mantereilla. Kiertueelta kuvattiin dokumentaarinen video Conquer the World, joka julkaistiin myöhemmin vuonna 2002. Tyyliltään The Silver Cord is Severed jatkoi kahden edellisen albumin linjalla. Vaikka albumi myi edeltäjiensä tapaan hyvin, pitävät monet sitä yhtyeen heikoimpana levytyksenä. Vuoden 2000 lopulla Lincoln Bowen lähti yhtyeestä ja The Silver Cord is Severed -kiertueen jälkeen Mortification laitettiin jäihin toisen kerran sitten Rowen leukemian sairastamisen. Kokoelma-albumi Power, Pain and Passion - Ten Years: 1990–2000 julkaistiin vuonna 2002.
Lagonda Taraf
Lagonda Taraf on loistoluokan neliovinen sedan, jota Aston Martin valmisti vuosina 2015–2016 Lagonda-brändin alla. Yritys on omistanut merkin vuodesta 1947.
Torquato Tasso (näytelmä)
pienoiskuva|Torquato Tasso. Julkaistu teoksessa Bibliothek des allgemeinen und praktischen Wissens 5 (1905) Torquato Tasso on Johann Wolfgang von Goethen kirjoittama viisinäytöksinen näytelmä, joka on julkaistu vuonna 1790 ja sai ensi-iltansa Weimarissa 16. helmikuuta 1807. Teos kertoo 1500-luvun italialaisesta runoilijasta ja hoviherrasta Torquato Tassosta. Se on syntynyt Goethen korkeatasoisella ja tuotteliaalla luomiskaudella.
Teoksen synty
Vuonna 1786 Goethe lähti Italiaan ja vietti siellä seuraavat kaksi vuotta. Hän tutki väsymättömällä innolla paikallista kulttuuria. Myöhemmin hän kirjoitti matkalla tekemiensä päiväkirjamerkintöjen pohjalta laajan matkakertomuksen. Hän löysi Italiasta mielenrauhaa ja kauneutta, joka heijastui hänen seuraaviin teoksiinsa.
Pukinmäen rautatieasema
Pukinmäen seisake
Pukinmäen seisake avattiin 1. kesäkuuta 1886 nimellä Boxbacka. Se sijoitettiin Boxbackan kartanon maille ja sai myös nimensä siitä. Matkustajaliikennettä varten rakennettiin puinen laituri. Aluksi junat pysähtyivät vain kesäaikaan, mutta vuonna 1896 junat alkoivat pysähtyä asemalla ympäri vuoden. Ensimmäisenä kesänä junat liikennöivät Pukinmäestä 1.6.–15.9 välisenä aikana neljästi päivässä. Matka Helsinkiin taittui höyryveturin vetämässä junassa 22 minuutissa. Alkuaikoina seisake palveli Pukinmäen kahden kartanon asukkaita ja kesävieraita.
Theopompos
Teokset
<!-- They included an Epitome of Herodotus's History (the genuineness of which is doubted),the Hellenics, the History of Philip, and several panegyrics and hortatory addresses, the chief of which was the Letter to Alexander. The Hellenics treated of the history of Greece, in twelve books, from 411 (where Thucydides breaks off) to 394 BC — the date of the battle of Cnidus (cf. Diod. Sic., xiii. 42, with xiv. 84). Of this work only a few fragments were known up till 1907. The papyrus fragment of a Greek historian of the 4th century, discovered by B. P. Grenfell and A. S. Hunt, and published by them in Oxyrhynchus Papyri, vol. v. (1908), has been recognized by Ed Meyer, Ulrich von Wilamowitz-Moellendorff and G Busolt as a portion of the Hellenics. This identification has been disputed, however, by Friedrich Blass, J. B. Bury, EM Walker and others, most of whom attribute the fragment, which deals with the events of the year 395 BC and is of considerable extent, to Cratippus.
Santeri Lukka
Santeri Lukka (s. 19. heinäkuuta 1991 Pori) on suomalainen entinen jääkiekkopuolustaja. Hän pelasi urallaan SM-liigaa Kalevan Pallossa, Turun Palloseurassa, Hämeenlinnan Pallokerhossa ja Porin Ässissä yhteensä 370 runkosarjaottelua tehopistein 25+91=116 ja 29 playoff-ottelua tehden kahdeksan syöttöpistettä. Lukka oli voittamassa KalPassa SM-hopeaa keväällä 2017. Hän oli voittamassa myös Mestiksen mestaruutta Mikkelin Jukureissa kauden 2012-2013 päätteeksi ja Lukka palkittiin samalla kaudella sarjan parhaana puolustajana Jari Lippojoki -palkinnolla ja valittiin sarjan All-Stars kentälliseen. Hän pelasi urallaan myös kolme A-maaottelua. Lukka laukoi oikealta. Hän toimii nykyään Ässien puolustajien kehitysvalmentajana U16-U20-junioreissa.
Pukinmäen rautatieasema
Toinen asemarakennus
1970-luvulla lähijunat sähköistettiin ja Helsingin ja Hiekkaharjun välille rakennettiin kolmas raide. Samalla purettiin Pukinmäen lyhyt pistoraide ja lastauslaituri, jotka olivat jääneet vähäiselle käytölle autojen yleistyessä ja puun vähentyessä asuntojen lämmityksessä.
Kolmas rautatieasema, toinen vaihe
pienoiskuva|Neljännen linjaraiteen valmistuttua, aseman entinen keskilaituri purettiin ja sen sisäänkäynnit tukittiin. Tilalle rakennettiin uusi keskilaituri raiteiden 3 ja 4 välille. Laituri sai aallonmuotoisen katoksen, joka ylettyy melkein koko laiturin päästä päähän.
Mika Sundqvist
Sundqvist soitti 1970-luvulla bassokitaraa suositussa Alwari Tuohitorvi -yhtyeessä. Hän erosi siitä vuonna 1979. Samana vuonna häneltä ilmestyi uransa suurin menestyskappale ”Moottoripyörä on moottoripyörä”. Vuonna 1982 Sundqvist voitti Syksyn sävel -kilpailun kappaleellaan ”Hormoonihiiret”.
Muusikon ura
Sundqvist osallistui touko-kesäkuun vaihteessa 1979 Bulgarian Burgasissa järjestettyyn Golden Orpheus -kilpailuun. Sundqvistin kilpailukappale oli ”Njuu Jork Citi Beibi”, joka sijoittui kolmanneksi. Se oli myös mukana kisakappaleita sisältävällä Golden Orpheus 1979 -kokoelmalevyllä.
Yksityiselämä
Sundqvist asui elämänsä loppuun asti puolisonsa kanssa synnyinpaikkakunnallaan Kihniössä. Hän kuoli elokuussa 2021 haimasyöpään.
LANBY
thumb|Periaatepiirros LANBYsta.
LANBY on Isossa-Britanniassa kehitetty laitteisto, jolla alettiin 1980-luvulla korvata miehittämättämiä majakkalaivoja.
Pavel Kolobkov
Kolobkov on voittanut henkilökohtaisen maailmanmestaruuden neljä kertaa, viimeksi vuonna 2005. Euroopan mestaruuden hän on voittanut kahdesti ja sai vielä pronssia vuonna 2006.
Pitäjänmäen VPK
Pitäjänmäen VPK:lla on kolme osastoa: hälytysosasto, nuoriso-osasto ja naisosasto.
Itävallan jääkiekkomaajoukkue
thumb|Itävallan pelaajia talviolympialaisissa vuonna 2002.
Georges Biard
Biard osallistui Vatikaanin toiseen kirkolliskokoukseen. Hän erosi tehtävistään Moptin piispana 12. huhtikuuta 1988.
Nguyễn-dynastia
Nguyễn-dynastia (1802–1945) oli viimeinen Vietnamia hallinnut keisarillinen dynastia.
Fairview (Kentucky)
Fairview on väestönlaskennallinen asuinpaikka Christianin ja Toddin piirikunnissa, Kentuckyssä, Yhdysvalloissa. Sen väkiluku oli vuoden väestönlaskennassa 286. Paikkakunta tunnetaan Konfederaation ainoan presidentin Jefferson Davisin synnyinpaikkana.
Deep Insight
Historia
Deep Insightin perustivat vuoden 2002 alkupuolella lapsuudenystävät laulaja Jukka Nikunen ja kitaristi Johannes Ylinen. Pian kokoonpanoon liittyivät serkukset basisti Kaj Kiviniemi ja rumpali Joachim Kiviniemi. Kaj Kiviniemen jätettyä yhtyeen pari vuotta myöhemmin basistiksi tuli Miska Holopainen. Bändin toisen albumin julkaisun jälkeen myös rumpali Joachim Kiviniemi jätti yhtyeen ja tilalle tuli Ville Kinaret. Samoihin aikoihin myös basisti vaihtui toistamiseen, ja Miska Holopaisen korvasi Jorma Rantalainen.
Kraniosakraaliterapia
Kraniosakraaliterapian historia juontaa juurensa osteopatiaan. Osteopatian kehittäjä oli yhdysvaltalainen lääkäri ja osteopaatti Andrew Taylor Still. Kraniosakraaliterapian suuntauksen kehittäjä on osteopaatti ja tohtori William Garner Sutherland (1873–1954), joka alkoi kutsumaan tutkimustensa ja kokemustensa perusteella työaluettaan kraniaaliosteopatiaksi, josta kehittyi opettaja-oppilassuhteiden myötä nykyaikainen kraniosakraaliterapia. Nimi kraniosakraaliterapia tulee hoitomuodon historiasta, jossa kallon (cranium) ja ristiluun (sacrum) sekä niitä yhdistävän selkärangan merkitys ihmisen terveydelle erityisesti kiinnosti Sutherlandia.
Vadelma
Vadelma eli punavadelma eli vattu eli villivadelma (Rubus idaeus) on hyönteispölytteinen, monivuotinen vatukoihin kuuluva puolipensas. Se on tunnettu myös nimillä vaarain tai vaapukka. Sillä on kaksivuotiset, piikikkäät, toisena vuonna kukkivat versot. On olemassa myös viljelty syysvadelmalajike, joka tuottaa satoa ensimmäisen vuoden versoihin.
Dagobah
Dagobah on elinkelpoinen planeetta. Planeetan ilmakehä on valtaosin paksun sumukerroksen ja pilvien peitossa. Planeetan pinta koostuu lähes yksinomaan rämeiköistä, joista, pienistä järvistä ja usvaisista soista. Aluskasvillisuus on vähäistä, mutta mangrovepuita muistuttavissa puissa on kiemuraisia juuria, taipuneita runkoja, joissa oksat alkavat korkealta. Koko planeetta on käytännössä yhtä rämeistä suota. Kaupunkeja eikä rakennuksia ei ole. Eläimistöä on kuitenkin runsaasti, enimmäkseen vedessä eläviä sekä lentäviä suurpetoja ja maalla eläviä niveljalkaisia. Dagobahissa ei tiettävästi ole muita älyllisiä olentoja kuin Yoda.
Neue Nationalgalerie
Neue Nationalgalerie on Berliinin Kulturforumilla sijaitseva modernin taiteen museo. Museon suunnitteli Ludwig Mies van der Rohe, ja se avattiin vuonna 1968. Museossa on useita uniikkeja 1900-luvun moderneja taideteoksia. Tyylisuuntauksina ovat esimerkiksi kubismi ja surrealismi. Museon kokoelmiin kuuluu muun muassa Pablo Picasson, Joan Mirón ja Vasili Kandinskin töitä. Suurin osa museon töistä sijaitsee museon alla.
John Polkinghorne
Polkinghorne valmistui Cambridgen yliopistosta. Vietettyään kaksi vuotta luennoitsijana Edinburghin yliopistossa hän palasi Cambridgeen 1958 ja toimi vuosina 1968–1979 matemaattisen fysiikan professorina. Hänet valittiin Royal Societyn jäseneksi 1974.
Epiduraalipuudutus
Toimenpide muistuttaa läheisesti spinaalipuudutusta kuitenkin sillä erolla, että epiduraalipuudutuksessa puuduteaine ruiskutetaan selkäydintilan ulkopuolelle. Tällöin puudutusvaikutus alkaa hitaammin, noin 20 minuutin kuluessa puudutteen annosta. Hitaammalla vaikutuksella vältetään esimerkiksi veranpaineen äkillinen lasku, mikä voisi olla vaarallista esimerkiksi runsaan verenvuodon yhteydessä. Vaikutuksen voimakkuuden ja kohdealueen säätely on myös epiduraalipuudutuksessa helpompaa kuin spinaalipuudutuksessa.
Toimenpide
Epiduraalipuudutus voidaan myös yhdistää spinaalipuudutuksen kanssa. Tällöin potilaalle annetaan yleensä ensin spinaalipuudutus mahdollisimman nopean kivunlievityksen aikaansaamiseksi. Spinaalipuudutuksen yhteydessä epiduraalitilaan viedään katetri, joka mahdollistaa lisäpuudutteen antamisen epiduraalitilaan, mikäli puudutuksen vaikutusaikaa on tarve myöhemmin jatkaa.
Terry Balsamo
Evanescence
Balsamon voi nähdä ja kuulla Evanescencen livealbumilla, Anywhere but Homella (2004) ja sen jälkeen julkaistuilla The Open Doorilla (2006) ja Evanescencellä (2011). Hänestä tuli Amy Leen yhteistyökumppani Evanescence-yhtyeessä ja he kirjoittivat yhdessä useimmat kappaleet The Open Doorille, kuten levyn ensimmäisen singlen, Call Me When You're Soberin ja kolmannen singlen, Sweet Sacrificen.
Pearl Harbor
Toisen maailmansodan jälkeen
Toisen maailmansodan jälkeen Pearl Harbor oli edelleen Yhdysvaltojen laivaston tärkein tukikohta Tyynellämerellä. Vuonna 2010 se yhdistettiin hallinnollisesti läheiseen Hickamin lentotukikohtaan.
Reggie Theus
Elämä ja ura
Pelaajauransa jälkeen Theus on toiminut valmentajana muun muassa yliopistojoukkueissa. Vuosina 2007–2008 hän toimi Sacramento Kingsin päävalmentajana ja vuosina 2009–2011 Minnesota Timberwolvesin apuvalmentajana.
Sairaala
Historia
pienoiskuva|Tyksin U-sairaala Turussa Varhaisimmat laitokset, joiden tarkoitus oli antaa hoitoa sairaille, olivat muinaiset egyptiläiset temppelit. Myös kreikkalaisen – ja myöhemmin roomalaisen – lääkinnän jumalan Asklepioksen temppelit ottivat vastaan sairaita henkilöitä. Sri Lankaan perustettiin mahdollisesti maailman ensimmäiset varsinaiset sairaalat noin vuonna 430 eaa., ja 200 vuotta myöhemmin kuningas Ašoka perusti 18 sairaalan ketjun Hindustaniin, Intiaan. Roomalaiset perustivat noin vuonna 100 eaa. sairaanhoitolaitoksia (valetudinaria) sairaille ja haavoittuneille sotilaille. Modernin käsityksen mukaisten sairaaloiden voidaan sanoa saaneen alkunsa keisari Konstantinuksen aikakaudelta vuodelta 331 jaa. Keskiajalla sairaaloilla oli myös muita tehtäviä, kuten toimia pyhiinvaeltajien hostellina tai köyhien asujaimistona. Monissa kielissä sairaalaa tarkoittava sana (esimerkiksi, ) johtuu latinan sanasta hospes ’isäntä’, josta juontuvat myös sanat hotelli ja englannin kielen hospitality ’vieraanvaraisuus’.
Korfu
Myöhempi historia
Bysanttilaisella kaudella Korfu joutui usein lännestä tulevien hyökkäysten ensimmäiseksi kohteeksi. Bysanttilaisen ajan jälkeen Korfu oli venetsialaisten vallan alla vuodesta 1386. Turkkilaiset hyökkäsivät saarelle vuosina 1537, 1571, 1573 ja 1716.
Harry Kane
Alkuvuodet
Kane palasi Arsenalista Roversiin ja siirtyi myöhemmin Watfordin akatemiaan, jossa hän pelasi kaksi kautta ennen siirtoa Tottenham Hotspuriin vuonna 2004. Kaudella 2008–2009 hän pelasi Tottenhamin 16-vuotiaiden joukkueessa. Heinäkuussa 2009 hän teki nuorelle pelaajalle tarkoitetun scholarship-sopimuksen Tottenhamin kanssa.
Kausi 2012–2013
Kane vietti harjoituskauden Tottenhamin mukana ja teki hattutempun Southend Unitedia vastaan 10. elokuuta 2012. 18. elokuuta hän teki Valioliigadebyyttinsä Newcastle Unitedia vastaan tultuaan vaihdosta Sandron tilalle.
Okjökull
Okjökullin arvioidaan geologisen kartan perusteella olleen vuonna 1901 noin 38 neliökilometrin laajuinen, mutta vuoden 1978 ilmavalokuvassa jäätikön koko oli enää 3 neliökilometriä. Vuoden 1986 kuvassa kupolinmuotoinen Okjökull oli suoraan tulivuoren kraatterin pohjoispuolella, mutta elokuussa 2019 otetussa kuvassa jäätiköstä oli jäljellä enää pieniä jäisiä laikkuja.
Jukka Härmälä
Jukka Sakari Härmälä (s. 15. lokakuuta 1946 Helsinki) on entinen Stora Enso Oyj:n toimitusjohtaja, vuorineuvos ja yksi Suomen talouselämän keskeisistä vaikuttajista.
Elämäkerta
Härmälä valmistui ekonomiksi Helsingin kauppakorkeakoulusta 1969. Hän toimi Enso-Gutzeitin palveluksessa 1970–1984 mm. talousjohtajana ja sahaliiketoiminnasta vastaavana varatoimitusjohtajana. KOP:n varatoimitusjohtajana Härmälä toimi vuosina 1984–1988, josta siirtyi takaisin Enson palvelukseen vuonna 1988.
Adblock Plus
Adblock Plus (ABP) on avoimen lähdekoodin sisällönsuodatus- ja mainostenestämislaajennus Chrome-, Firefox-, Internet Explorer -, Opera-, Safari- ja Yandex-selaimiin. ABP on forkattu versio alkuperäisestä Michael McDonaldin luomasta BetaFish Adblocker (alkup. Adblocker) -lisäosasta.
Aitolia-Akarnania
Maantiede
pienoiskuva|vasen|[[Achelóos-joki ja Katochín kaupunkia.]]
John Templeton
Templeton oli elinikäinen presbyteerikirkon jäsen. Hän perusti Templeton-järjestön, joka on 1970-luvulta saakka jakanut vuosittain arvostettuja Templeton-palkintoja. Palkinto myönnetään huomattavista ansioista teologian alueella.
Viktor Orbán
Oppositiojohtajana 2002–2010
Orbánin johtama Fidesz johti syksyllä 2006 pääministeri Ferenc Gyurcsányn vastaisia protesteja, kun Gyurcsány tunnusti suljetussa kokouksessa valehdelleensa äänestäjille. Hallitusta vastaan syntyi väkivaltaisiksi yltyneitä katumielenosoituksia. Edelleen hallituksen asemaa heikensi vuoden 2008 finanssikriisi. Kansainvälinen valuuttarahasto vaati ylivelkaantuneelta Unkarilta kovempaa talouskuria. Vasemmisto-keskustalainen hallitus oli kasvattanut julkisen sektorin kokoa ja valtio oli velkaantunut; vuonna 2009 72 prosenttia unkarilaisista katsoi, että he olivat voineet paremmin kommunistihallinnon alaisuudessa. Talouskriisin koettelemiin kansalaisiin vetosi Fideszin vaatimus hallituksen säätämien terveyskeskusmaksujen sekä yliopistojen lukukausimaksujen poistamisesta; tästä Fidesz käynnisti kansalaisaloitteen maaliskuussa 2008 kansanäänestyksen järjestämiseksi.
Pääministerinä 2010–
Unkarin parlamentti hyväksyi 18. huhtikuuta 2011 uuden Fideszin kirjoittaman perustuslain. Siinä korostetaan Unkarin kristillisiä juuria ja rajoitetaan valtion lainan määrää. Perustuslain mukaan kolmejäseninen budjettikomissio voi hajottaa parlamentin, jos se ei suostu hyväksymään perustuslain mukaista talousarviota. Oikeuslaitosta valvomaan perustetaan uusi instituutio, jonka johtajan nimittää parlamentti. Perustuslakituomioistuin menettää lain myötä valtaansa.
Törnin–Männistön asekätkö
Törni siirtyi maanpetostuomion saatuaan pois maasta ja teki uuden sotilasuran Yhdysvaltain armeijassa, mutta Männistö valvoi kätköä säännöllisin tarkastuskäynnein. Vuonna 1991 Neuvostoliiton kaaduttua ja asian lopullisesti varmistuttua Männistö paljasti kätkön Puolustusvoimille. Aseet siirrettiin pois ja osin museoitiin, pääosan materiaalista päätyen Sotamuseon kokoelmiin vuonna 1993.
Joulu
Nimen alkuperä
Englannin kielessä tavallisin joulua tarkoittava sana on Christmas, joka tulee muinaisenglannin sanoista Cristes Maesse eli ”Kristuksen messu”. Sanaa käytettiin tiettävästi ensimmäisen kerran vuonna 1038. Sen harvinaisempana synonyymina on kuitenkin yhä käytössä myös sana yule, joka on samaa alkuperää kuin suomen joulu. Sillä tarkoitettiin alun perin esikristillistä juhlaa, jonka ajankohta vaihteli kuunkierron vuoksi joulukuun lopusta tammikuun alkuun. Sana esiintyy vielä joissakin jouluun liittyvissä perinteissä, kuten yule log (suom. jouluhalko) tai yule goat (suom. olkipukki). Saksaksi joulu on Weihnachten, mikä tarkoittaa pyhiä öitä.
Jeesuksen syntymäpäivä
Tiettävästi ensimmäisenä Jeesuksen syntymän ajoitti joulukuun 25. päivään Hippolytos Roomalainen 200-luvulla. Hän oletti, että enkelin ilmestys Marialle oli tapahtunut kevätpäiväntasauksena, joka tuolloin oli 25. maaliskuuta, ja että Jeesus olisi syntynyt yhdeksän kuukautta myöhemmin. Jo samalla vuosisadalla hänen syntymäjuhlaansa alkoivat sanottuna päivänä viettää muun muassa Pohjois-Afrikan donatolaiset.
Protestanttisen reformaation jälkeen puritaanien kaltaiset ryhmät vastustivat joulun viettoa. 1600-luvulla joulun vietto oli ajoittain kiellettyä Englannissa ja Bostonin siirtokunnassa Pohjois-Amerikassa. Charles Dickensin vuonna 1843 julkaistu Joulukertomus elvytti ihmisten hiipumassa olleen kiinnostuksen juhlaan. Samana vuonna ilmestyi ensimmäinen painettu joulukortti. Uudenvuoden kortteja oli painettu Pohjoismaissa jo paljon aiemmin. Korttien kuvitus oli maallista. Ensimmäinen painettu lasten joulukalenteri painettiin ilmeisesti Saksassa 1900-luvun alussa.
Joulu islamissa
Islamoppaan mukaan muslimeilla ei ole lupa matkia uskottomien ja monijumalaisten (kuffar/mushrikin) juhlia, koski se sitten ruokaa, pukeutumista, ilotulituksia tai palvontaa. Muslimilapset eivät saa leikkiä, käyttää heidän koristeitaan tai viettää noita juhlia yhdessä heidän kanssaan. Uskottomien kafir- juhlat ovat haram, kuten joulu, itsenäisyyspäivä, syntymäpäivät tai vappu.
Amnat Charoen
Amnat Charoen on kaupunki Koillis-Thaimaassa. Se on samannimisen provinssin pääkaupunki.
Tarkoitus
Tarkoitus on filosofiassa toiminnan tai ilmiön toivottu tai kausaalisesti ilmenevä lopputulos. Teleologisessa filosofiassa käytetään termiä telos lopullisena tarkoituksena.
Ramona Trinidad Iglesias-Jordan
Ramona Trinidad Iglesias-Jordan de Soler (31. elokuuta tai 1. syyskuuta 1889 – 29. toukokuuta 2004) oli maailman vanhin elossa oleva ihminen marraskuusta 2003 kuolemaansa. Hän oli kotoisin Puerto Ricosta.
Tonava
Joen kulku
Tonavan lähteet ovat Schwarzwaldin mäkisellä ylätasangolla lounaisessa Saksassa. Joki virtaa aluksi koilliseen Württembergin ja Baijerin halki Ulmin ja Regensburgin kaupunkien läpi.
Valuma-alue
Tonavan valuma-alueen pinta-ala on 801 093 neliökilometriä. Se jakautuu eri valtioiden kesken seuraavasti:
Matkailu ja pyöräilyreitit
Tonavan varren pyöräilyreitit ovat suosittuja. Eri pituisille pyöräilyreiteille tarjotaan karttoja, matkaopaskirjallisuutta, majoitusta ja ruokailua. Alla karkea pyöräreittien jako joen alusta Mustallemerelle:
Margaret Mahy
Mahy kirjoitti ensimmäisen tarinansa ollessaan seitsemänvuotias. Valmistuttuaan Aucklandin ja Canterburyn yliopistosta 1955 hän jatkoi Uuden-Seelannin kirjastokoulussa Wellingtonissa ja valmistui kirjastonhoitajaksi. Mahyn ensimmäinen julkaistu kirja oli kuvakirja vuonna 1969 ja vuonna 1980 hänestä tuli kokopäiväinen kirjailija. Syöpää sairastanut Mahy kuoli heinäkuussa 2012 lyhyen sairauden jälkeen.
Vammaisuuden sosiaalinen malli
Kritiikki
WHO on jaotellut vammaisuuteen liittyvät tekijät kolmeen ulottuvuuteen: fyysiseen vaurioon (impairment), sen aiheuttamaan toimintavajavuuteen (disability) ja näiden aikaan saamaan sosiaaliseen haittaan ''(handicap). ''
Mike Oliverin sosiaalisen mallin ymmärtämistä vaikeuttaa kielten välinen ero. Suomen kielen käsite vammaisuus korvasi aikaisemmin käytetyn sanan invalidi,  mutta ei täysin vastaa englannin sanaa disability, joka ensisijaisesti suomennetaan sanalla "vamma". Sanassa vammaisuus esiintyy "vamma", joka viittaa fyysiseen vaurioon, kun taas englannin disability viittaa toimintakyvyn puutteeseen (dis-ability), joka ilmenee käyttäytymisen tasolla. Englannin sana disability tarkoittaa siten paremminkin "toimintavajavuutta" kuin sellaisen takana olevaa fyysistä vauriota.
Eddy Merckx
Edouard Louis Joseph "Eddy" Merckx (s. 17. kesäkuuta 1945 Meensel-Kiezegem, Belgia) on kaikkien aikojen menestynein maantiekilpapyöräilijä. Lempinimensä Le Cannibale (Kannibaali) hän sai kyltymättömän voitontahtonsa takia – hän ei piitannut taktikoinnista, vaan pyrki voittamaan vastustajansa jokaisella mahdollisella etapilla. Merckx voitti amatöörien maantiepyöräilyn maailmanmestaruuden vuonna 1964 ja aloitti ammattilaisuransa vuonna 1965. Uransa aikana hän saavutti 525 voittoa (joista 445 ammattilaisena). Jo ensimmäisenä ammattilaisvuonnaan Merckx ilmoitti tavoitteikseen voittaa Ranskan ympäriajo ja rikkoa pyöräilyn tunnin ajon ennätys. Ensimmäinen ympäriajon voiton hän saavutti jo vuonna 1969, tunnin ennätys (49,431 kilometriä) syntyi Méxicossa vuonna 1972. Merckxin voittoennätykset saattavat jäädä rikkomatta, sillä toisin kuin useimmat nykypyöräilijät, hän kilpaili ympäri vuoden ja osallistui suuriin ympäriajoihin, yhden päivän klassikkokisoihin, kuuden päivän ajoihin ja MM-kisoihin.
Ykä Mattila
Yrjö "Ykä" Mattila (6. toukokuuta 1948 Helsinki – 19. tammikuuta 2008 Jyväskylä ) oli suomalainen kitaristi, laulaja ja muusikko.
Ura
Mattila sävelsi musiikin näytelmiin Isäni, sankari, Pikkuserkku ja Tuulen poika.
James Thomas
James "Son" Thomas (14. lokakuuta 1926 Eden, Mississippi – 26. kesäkuuta 1993 Greenville, Mississippi ) oli yhdysvaltalainen delta blues -muusikko, kitaristi, laulaja ja kuvanveistäjä.
Iso-Naakkima
alt=Iso-Naakkima|pienoiskuva|Iso-Naakkiman ranta lähellä kivikauden asuinaluetta. Iso-Naakkima on Etelä-Savossa Pieksämäellä ja Mikkelissä sijaitseva järvi. Järven pohjoisosassa on todistettu olleen meteoriitin iskeymästä syntynyt kraatteri.
Maantietoa
Järven rantaviivan pituus on 32 kilometriä, josta saarten rantaviivan yhteispituus on 9 kilometriä. Rannat ovat metsämaata, josta kohtalaisen suuri osa on soistunutta ja ojitettua. Rasimaisenlammen kohdalla on peltoalue ja Etelälahdella toinen. Järven asutus on haja-asutusta, mutta Haapaniemessä ja Etelälahdella on useita taloja. Myös vapaa-ajan asutusta on jonkin verran. Niille johtaa tiet yhdystieltä 15269, 15271 ja Ketveleen kautta kulkevalta tieltä. Pieksämäen ja Mikkelin välinen osuus Savon radasta ohittaa järven kaakkoispään Multilahden 300 metrin etäisyydeltä. Mikkelin ja Pieksämäen välinen raja ylittää järven Etelälahdesta järven luoteispäähän niin, että Pieksämäelle kuuluu suurempi osa järveä.
Vesistösuhteet
Järvi saa pääosan vedestänsä omalta valuma-alueeltaan, koska se on Mäntyharjun reitin latvavesiä. Järven laskujoki on Sahinjoki eli toiselta nimeltään Maurunjoki. Se yhtyy Naarajokeen, joka laskee kahdeksan kilometrin päässä Niskajärveen.
Spider-Man (vuoden 2000 videopeli)
Pelin käännökset eri alustoille ovat tehneet Aspyr Media (Mac), Vicarious Visions (GBC), Edge of Reality (N64), Treyarch (DC) ja LTI Gray Matter (Windows).